**Ministru kabineta noteikumu projekta „Grozījumi Ministru kabineta 2011.gada 15.februāra noteikumos Nr.130 „Iedzīvotāju reģistrā iekļauto ziņu izsniegšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2013.gada 5.novembra noteikumiem Nr.1246 “Grozījumi Ministru kabineta 2011.gada 15.februāra noteikumos Nr.130. “Iedzīvotāju reģistrā iekļauto ziņu izsniegšanas kārtība”” (turpmāk - Noteikumi Nr.1246) ir veikti grozījumi Ministru kabineta 2011.gada 15.februāra noteikumos Nr.130 “Iedzīvotāju reģistrā iekļauto ziņu izsniegšanas kārtība” (turpmāk - Noteikumi Nr.130), paredzot ar 2015.gada 1.jūliju ieviest jaunu e-pakalpojumu portālā www.latvija.lv, proti, lai saņemtu ziņas par personas rīcībspējas ierobežojumu. Ievērojot to, ka, e-pakalpojuma izveidei 2014.gadā netika rasts finansējums, e-pakalpojums Noteikumu Nr.1246 2.punktā noteiktajā termiņā netiks ieviests. Pilsonības un migrācijas lietu pārvalde e-pakalpojuma izveidi nodrošinās no Iekšlietu ministrijai (Pilsonības migrācijas lietu pārvaldei) piešķirtajiem valsts budžeta līdzekļiem 2015.gadā.Saskaņā ar Noteikumu Nr.130 8.4.1.apakšpunktā noteikto, pieprasot ziņas par citu personu, pieprasījumā jānorāda pamatojums ziņu saņemšanas nepieciešamībai un to apliecinošs dokuments. Ja persona, pieprasot ziņas, tikai norāda apliecinošu dokumentu, nevis to iesniedz, Pilsonības un migrācijas lietu pārvaldei nav iespējams pārliecināties par pieprasīto ziņu pamatojumu un tā atbilstību ziņu izmantošanas mērķim. Ņemot vērā minēto, Noteikumu Nr.130 8.4.1.apkšpunkts tiek izteikts šādā redakcijā: “8.4.1. pamatojumu ziņu saņemšanas nepieciešamībai un pievieno to apliecinošu dokumentu vai tā kopiju”. Tādējādi precīzi nosakot personai veicamo darbību apjomu. Saskaņā ar Dokumentu juridiskā spēka likuma 6.panta ceturtajā daļā noteikto, fiziska persona var apliecināt tikai tāda dokumentu atvasinājuma pareizību, kura autors ir šī persona. Lai neierobežotu fiziskas personas tiesības, attiecībā uz dokumentu iesniegšanas veidu, apakšpunkts tiek papildināts ar nosacījumu par apliecinošu dokumentu vai tā kopijas iesniegšanu. Pieprasot ziņas no Iedzīvotāju reģistra, personai pieprasījumu iespējams iesniegt klātienē, nosūtīt to ar pasta starpniecību vai iesniegt elektroniski, izmantojot tīmekļa vietnē www.latvija.lv pieejamu speciālu tiešsaistes formu. Tā kā jebkurā gadījumā dokumentu obligāts rekvizīts ir paraksts, šāda peronai dubultā dokumenta parakstīšana nav nepieciešama, jo persona vienreiz parakstoties automātiski apliecina arī informācijas patiesumu. Turklāt personai pieprasījumu nav iespējams iesniegt savādākā veidā, piemēram, mutiski. Ņemot vērā minēto tiek svītrots Noteikumu Nr.130 9.punkts.Tiek svītrots Noteikumu Nr.130 16.punktā norādītais e-pakalpojums, jo Finanšu ministrs, izpildot Ministru kabineta 2014.gada 23.septembra sēdes protokola Nr. 50 45.§ 2. punktu, 2014.gada 29.septembrī ir paziņojis, ka tiek lauzti ar Rīgas domi un Ventspils pilsētas domi noslēgtie līgumi par iedzīvotāju ienākuma nodokļa īpašo iekasēšanas kārtību (Finanšu ministrijas 29.09.2014. vēstule Nr. 4-09/5475 Rīgas domei un Finanšu ministrijas 29.09.2014. vēstule Nr. 4-09/5474 Ventspils pilsētas domei), kā arī Finanšu ministrija informē, ka līgums par iedzīvotāju ienākuma nodokļa īpašo iekasēšanas kārtību netika pagarināts ar Liepājas pilsētas domi. Līdz ar to pašvaldības vairs neīsteno nodokļa administrēšanas funkcijas un pakalpojuma uzturēšana nav nepieciešama. |
| 3. | Projekta izstrādē iesaistītās institūcijas | Pilsonības un migrācijas lietu pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ievērojot to, ka šobrīd ziņas par personu rīcībspējas ierobežojumu ir publiski pieejamas, nav iespējams noteikt precīzu sabiedrības mērķgrupas lielumu, jo nav pieejami statistikas dati gan par personu skaitu, kas šādas ziņas apskata oficiālajā izdevumā „Latvijas Vēstnesis”, gan par personu skaitu, par kurām pārbauda šādas ziņas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
| **2016.gads** | **2017.gads** | **2018.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2015) gadu | izmaiņas, salīdzinot ar kārtējo (2015) gadu | izmaiņas, salīdzinot ar kārtējo (2015) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 115 904 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 115 904 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 115 904 | 0 | 0 | 0 | 0 |
| 2.1. valsts pamatbudžets | 115 904 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  X |  |
| 0 |  |  |  |
| 0 | 0 | 0 | 0 |
| 5. Precizēta finansiālā ietekme: |  X |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai varētu izveidot saskarnes datu apmaiņai starp Iedzīvotāju reģistru un elektronisko pakalpojumu portālu www.latvija.lv, nepieciešams finansējums 2015.gadā Iekšlietu ministrijas budžeta apakšprogrammā 11.01.00 „Pilsonības un migrācijas lietu pārvalde” 115 904 *euro* apmērā pamatkapitāla veidošanai (EKK 5000):1. programmēšanas darbiem, jaunu saskarņu izveidei nepieciešamas 169 cilvēkdienas (apjoms noteikts atbilstoši iepriekš veiktajiem Iedzīvotāju reģistra programmatūras izstrādes un uzlabošanas darbu veikšanai nepieciešamajiem laika, darba un izmaksu apjomiem). Samaksa par vienu darba dienu - 378,77 *euro* (ar PVN) (pēc vidējās tirgus cenas)169 cilvēkdienas x 378,77 *euro* = 64 012 *euro* (EKK 5121 - datorprogrammas). 2. E-pakalpojuma (personas rīcībspējas spēkā esamības pēcpersonas koda pārbaude) izstrādei, kas būs pieejams elektronisko pakalpojumu portālā [www.latvija.lv](http://www.latvija.lv/), nepieciešamas 137 cilvēkdienas (apjoms noteikts atbilstoši iepriekš veiktā e-pakalpojuma izstrādes un uzlabošanas darbu veikšanai nepieciešamajiem laika, darba un izmaksu apjomiem). Samaksa par vienu darba dienu - 378,77 *euro* (ar PVN) (pēc vidējās tirgus cenas)137 cilvēkdienas x 378,77 *euro* = 51 892 *euro* (EKK 5121 - datorprogrammas). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumu apmērs norādīts atbilstoši Noteikumu Nr.1246 sākotnējās ietekmes novērtējuma ziņojumam (anotācijai). Pilsonības un migrācijas lietu pārvalde e-pakalpojuma izveidi nodrošinās budžeta apakšprogrammai 11.01.00 „Pilsonības un migrācijas lietu pārvalde” 2015.gadam piešķirto valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Pēc e-pakalpojuma ieviešanas virzāmi grozījumi:Civilprocesa likumā, izslēdzot normas, kas paredz ziņu par personas rīcībspēju publicēšanu oficiālajā izdevumā „Latvijas Vēstnesis”. |
| 2. | Atbildīgā institūcija | Tieslietu ministrija. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Publikācija mājaslapās |
| 2. | Sabiedrības līdzdalība projekta izstrādē | Projekts pirms izsludināšanas Valsts sekretāru sanāksmē publicēts Iekšlietu ministrijas un Pilsonības un migrācijas lietu pārvaldes mājaslapā. |
| 3. | Sabiedrības līdzdalības rezultāti | Komentāri par projektu nav saņemti |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde un Valsts reģionālās attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts Pilsonības un migrācijas pārvaldes un Valsts reģionālās attīstības aģentūras funkcijas neietekmē.Jaunas institūcijas netiek izveidotas un esošās netiek reorganizētas. |
| 3. | Cita informācija | Nav. |

Anotācijas V sadaļa - projekts šo jomu neskar.

Iekšlietu ministrs R.Kozlovskis

Vīza:

Valsts sekretāres pienākumu izpildītāja I.Aire

19.06.2015. 08:22

1175

Ozola, 672193377

ieva.ozola@pmlp.gov.lv

Brīvniece, 67219453

ramona.brivniece@pmlp.gov.lv